KOMISIJOS REGLAMENTAS (EB) Nr. 1896/2005
2005 m. lapkričio 18 d.
iš dalies keičiantis Reglamentą (EB) Nr. 887/2005 dėl distiliavimo krizės atveju, numatytos Tarybos reglamento (EB) Nr. 1493/1999 30 straipsnyje tam tikros kategorijos vynams Graikijoje, pradžios
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 33 straipsnio 1 dalies f punktą,
kadangi:
(1)
Komisijos reglamentu (EB) Nr. 887/2005 (2) Graikijoje pradedamas tam tikros kategorijos vyno distiliavimas krizės atveju pagal Reglamento (EB) Nr. 1493/1999 30 straipsnį.
(2)
Vyno distiliavimas krizės atveju Graikijoje vyksta pirmą kartą ir sistemos taikymo pradžioje konstatuoti tam tikri materialiniai sunkumai. Kai kuriems distiliuoti vyną pageidaujantiems gamintojams gali nepavykti pristatyti vyno iki nustatyto termino. Siekiant užtikrinti priemonės efektyvumą, būtina pratęsti Reglamente (EB) Nr. 887/2005 numatytą vyno pristatymo į distiliavimo įmonę laikotarpį iki 2006 m. sausio 31 d.
(3)
Todėl atitinkamai turėtų būti iš dalies pakeistas Reglamentas (EB) Nr. 887/2005.
(4)
Siekiant priemonę pratęsti šį reglamentą būtina pradėti taikyti nuo 2005 m. lapkričio 15 d.
(5)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 887/2005 4 straipsnio 1 dalis pakeičiama taip:
„1. Patvirtintose sutartyse numatytas vyno kiekis turi būti pristatytas distiliavimui ne vėliau nei 2006 m. sausio 31 d. Pagamintas alkoholis turi būti pristatytas į intervencinę agentūrą pagal 6 straipsnio 1 dalį ne vėliau nei 2006 m. kovo 15 d.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. lapkričio 15 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. lapkričio 18 d.